
TEHNIČKA ŠKOLA ZA RAČUNALSTVO I MREŽNE DJELATNOSTI
Trg J. F. Kennedyja 9
10000 Zagreb
raspisuje
NATJEČAJ
za odabir učenika za sudjelovanje na mobilnostima u okviru Erasmus+ projekta
2026-1-HR01-KA121-VET-000430974

1. PODATCI O MOBILNOSTIMA
U sklopu Erasmus+ projekta 2026-1-HR01-KA121-VET-000430974 Tehnička škola za računalstvo i mrežne djelatnosti raspisuje natječaj za odabir učenika za sudjelovanje na mobilnostima u svrhu obavljanja stručne prakse u inozemstvu.
1.1. Mobilnost u Mariboru, Slovenija
· Svrha mobilnosti: obavljanje stručne prakse učenika u okviru Erasmus+ projekta
· Razdoblje mobilnosti: 6. – 18. prosinca 2026. godine
· Obrazovni program: tehničar za poštanske i financijske usluge
· Broj učenika: 6 (šest)

1.2. Mobilnost u Schkeuditzu (Leipzig), Njemačka
· Svrha mobilnosti: obavljanje stručne prakse učenika u okviru Erasmus+ projekta
· Razdoblje mobilnosti: 31. siječnja – 13. veljače 2027. godine
· Obrazovni programi:
· tehničar za računalstvo – 8 (osam) učenika
· tehničar za telekomunikacije – 6 (šest) učenika
· Ukupan broj učenika: 14 (četrnaest)
2. UVJETI NATJEČAJA
Na natječaj se mogu prijaviti učenici 3. i 4. razreda Tehničke škole za računalstvo i mrežne djelatnosti koji pohađaju jedan od obrazovnih programa navedenih u točki 1. ovog natječaja.
Učenik/ca koji je odabran/a za sudjelovanje na nekom od prethodnih natječaja za mobilnost učenika u sklopu Erasmus+ Akreditacije ne može se prijaviti na ovaj natječaj, kako bi se što većem broju učenika omogućilo sudjelovanje u Erasmus+ mobilnostima.
Prijavom na natječaj učenik/ca potvrđuje točnost navedenih podataka te daje suglasnost za obradu osobnih podataka u svrhu provedbe selekcijskog postupka i realizacije Erasmus+ projekta, u skladu s važećim propisima o zaštiti osobnih podataka.
3. PRIJAVNA DOKUMENTACIJA
Prijava treba sadržavati:
1. ispunjen potpisan Prijavni obrazac;
2. potpisanu Suglasnost roditelja/skrbnika;
3. motivacijsko pismo napisano prema smjernicama navedenima u prijavnom obrascu;
4. svjedodžbu zadnjeg završenog razreda
5. sve ostale dokumente odnosno dokaze navedene u Kriterijima odabira i bodovanju učenika koji su sastavni dio ovog natječaja.
Ispunjen, potpisan i skeniran prijavni obrazac, skeniranu potpisanu suglasnost roditelja/skrbnika, skeniranu svjedodžbu zadnjeg završenog razreda, motivacijsko pismo i ostalu potrebnu dokumentaciju potrebno je poslati elektroničkom poštom na: katarinasvalina.tsrm@gmail.com.
Za učenike koji ne uče engleski kao obvezan strani jezik, a žele se prijaviti na natječaj, testiranje iz engleskog jezika bit će organizirano 23.09.2026. u 14h sati u prostoru škole i rezultati testiranja će se bodovati za kriterij znanje engleskog jezika.
Prijavom na natječaj učenik/ca potvrđuje da su svi navedeni podaci točni i potpuni.
4. KRITERIJI ODABIRA I BODOVANJE
Odabir učenika provest će se na temelju unaprijed utvrđenih kriterija odabira i bodovanja, koji su sastavni dio ovog natječaja i nalaze se u Prilogu 3. – Kriteriji odabira i bodovanje učenika za sudjelovanje na Erasmus+ mobilnosti.
Kriteriji odabira, način dokazivanja pojedinih kriterija, način dodjele bodova te najveći mogući broj bodova utvrđeni su u navedenom prilogu.
5. POSTUPAK PRIJAVE I ODABIRA
Učenici koji se prijavljuju na natječaj dužni su prijavnu dokumentaciju dostaviti u propisanom roku i na način naveden u ovom natječaju.
Ocjenu zaprimljenih prijava i bodovanje rezultata u skladu s kriterijima odabira i bodovanja koji su sastavni dio ovog natječaja će na sjednici provesti Povjerenstvo za odabir učenika u sastavu:
1. Marko Vujnović, mag. ing. el. – ravnatelj
2. Katarina Svalina, prof. – projektna koordinatorica i profesorica engleskog jezika
3. Krunoslav Brzak, prof. – profesor strukovnih predmeta
4. Matija Milaković, mag. ing. el. – profesor strukovnih predmeta
5. Milan Petričević, dipl. ing. – profesor strukovnih predmeta
Radi zaštite osobnih podataka u skladu s odredbama Zakona o provedbi Opće uredbe o zaštiti osobnih podataka (NN 42/18), prijave i rezultati natječaja vodit će se pod šiframa koje će učenici samostalno odabrati i upisati u prijavni obrazac. 
Nepotpune prijave neće se razmatrati.

6. OBJAVA I TRAJANJE NATJEČAJA
Natječaj se objavljuje na mrežnoj stranici Tehničke škole za računalstvo i mrežne djelatnosti.
Natječaj je otvoren od 17. do 27. rujna 2026. godine.
Rok za dostavu kompletne prijavne dokumentacije je 27. rujna 2026. godine do 12:00 sati.
7. OBJAVA REZULTATA NATJEČAJA I PRAVO ŽALBE
Privremeni rezultati natječaja bit će objavljeni na mrežnoj stranici Škole najkasnije do 29. rujna 2026. godine.
Na privremene rezultate natječaja učenici mogu podnijeti žalbu u roku od 5 dana od dana objave privremenih rezultata.
Žalba se može odnositi isključivo na vlastite ostvarene bodove. Učenik/ca nema pravo žalbe na bodove dodijeljene drugim kandidatima.
Žalba se podnosi u pisanom obliku, korištenjem Obrasca za žalbu koji je sastavni dio ovog natječaja, te se dostavlja elektroničkom poštom na: katarinasvalina.tsrm@gmail.com
Povjerenstvo će razmotriti pravodobno podnesene žalbe i dostaviti odgovor u roku od 2 dana od isteka roka za podnošenje žalbi.
Nakon završetka postupka po žalbama objavit će se konačni rezultati natječaja na mrežnoj stranici Škole, najkasnije do 6. listopada 2026. 
8. PRILOZI NATJEČAJA
Sastavni dio ovog natječaja čine:
1. Prijavni obrazac sa smjernicama za pisanje motivacijskog pisma
2. Suglasnost roditelja/skrbnika
3. Kriteriji odabira i bodovanje učenika za sudjelovanje na Erasmus+ mobilnosti
4. Obrazac za žalbe
Za sva pitanja vezana uz natječaj i provedbu projekta učenici se mogu obratiti projektnoj koordinatorici Katarini Svalina, prof., osobno ili putem elektroničke pošte: katarinasvalina.tsrm@gmail.com


Ravnatelj tehničke škole za računalstvo i mrežne djelatnosti

